Kimyo sanoati uchun ilmiy klaster tashkil etildi

Vazirlar Mahkamasi “Kimyo sanoati uchun innovatsion kimyoviy ilmiy-ishlab chiqarish va ta’lim klasterini tashkil etish chora-tadbirlari to‘g‘risida”gi qarorni qabul qildi.
Prezidentning 2021 yil 13 fevraldagi PQ-4992-son qaroriga muvofiq, kimyo sanoati uchun innovatsion kimyoviy ilmiy-ishlab chiqarish va ta’lim klasterini tashkil etish konsepsiyasi ishlab chiqilmoqda.
Quyidagilar ilmiy klaster faoliyatining ustuvor yo‘nalishlari etib belgilandi:
"O‘zkimyosanoat" AJ va uning tarkibidagi tashkilotlar muassisligida mas’uliyati cheklangan jamiyat shaklidagi ilmiy klaster direksiyasi tashkil etiladi.
Direksiya: ilmiy klaster obektlarini qurish bo‘yicha buyurtmachi vazifasini amalga oshiradi; ilmiy klaster obektlari qurilishi yakunlangandan so‘ng ularni boshqarish, saqlash, undan foydalanish va ta’mirlash bo‘yicha belgilangan tartibda xizmatlar ko‘rsatadi.
"O‘zkimyosanoat" AJga Oliy va o‘rta maxsus ta’lim vazirligi, Fanlar akademiyasi va Ilmiy klaster direksiyasi bilan birgalikda 2021 yil yakuniga qadar ilmiy klaster hududida quriladigan obektlar, shu jumladan, muhandislik-kommunikatsiya va ishlab chiqarish infratuzilmasi obektlari ro‘yxatini tuzish, shuningdek, 2022 yil 25 dekabrga qadar ta’lim yo‘nalishlari va o‘quv dasturlarini ishlab chiqish topshirildi.